text: اس موقع پر حاضرین سے خطاب کرتے ہوئے جناب راج ناتھ سنگھ نے کہا کہ دفاعی ساز و سامان کی زیادہ سے زیادہ ممکنہ حد تک ملک میں ہی تیاری کی حوصلہ افزائی کی جائے گی اور دفاعی ساز و سامان اسی صورت میں درآمد کیا جائے گا جبکہ ملک میں اس کو تیار نہ کیا جاسکتا ہو۔ انہوں نے کہا کہ دفاعی شعبہ مینوفیکچرنگ میں ایف ڈی آئی اور آف سیٹ سرمایہ کاری کے ذریعے ملک کو پانچ ٹریلین کی معیشت بنانے میں ایک کلیدی رول ادا کرے گا۔ انہوں نے امید ظاہر کی کہ دفاعی برآمدات 2025 تک ایک نمایاں سطح تک پہنچ جائیں گی۔